Realitatea cruntă din spitalele din România: Puțini medici, mulți pacienți.
Pacienţii bolnavi de coronavirus ocupă repede locurile din spitale. Locurile la ATI sunt aproape pline. Personalul medical din spitale a rămas acelaşi.
Despre această realitate cruntă din spitalele din România a vorbit și medicul infecţionist Adrian Marinescu, aseară, la Marius Tucă Show. Adrian Marinescu, medic infecţionist: "Este acelaşi personal medical, cu mici diferenţe, motiv pentru care numărul de paturi de la terapie intensivă este acelaşi. La fel, locurile de internare pentru non terapie sunt aceleaşi, acelaşi personal. În plus noi detaşăm medici la spitalele suport, asta o facem în fiecare lună. Chiar dacă sunt destul de mulţi medici în Matei Balş dacă e să ne uităm pe o schemă, ei fac foarte multe lucruri. Fac gărzi, consultaţii interminabile, se detaşează, asigură consulturi cam peste tot în jurul Bucureştiului şi în Bucureşti, pentru că ştiţi că infecţioniştii, în momentul de faţă trebuie să facă consulturi pentru tot ceea ce înseamnă infecţie Sars Cov 2.".